Didysis Ilgio ežeras
Didysis Ilgio ežeras (latv. Lielais Ilgas ezers) – ežeras pietryčių Latvijoje, Aukštutinės Dauguvos savivaldybėje, 9 km į pietvakarius nuo Daugpilio, 2 km į šiaurės vakarus nuo Medumo. Kranto linija labai vingiuota. Vakarinis iš šiaurinis krantai apaugę mišku. Šiaurėje yra ilga įlanka. Pietuose protaka jungiasi su Mažuoju Ilgio ežeru. Priklauso Dauguvos baseinui. Prie Didžiojo Ilgio ežero įsikūrę Ilgos, Ėrglių kaimai.